सुन्दरबनी कोला दक्खनै आलै पासै कालीधारै दी ढलाई च घने जाड़ै च थाह्‌रा-थाह्‌रा किश घर बससे दे न। इसी ‘सैनसर’ ग्रां आखेआ जन्दा ऐ। सुन्दरबनी कशा ए ग्रां लगभग कोई चार करोह् होना ऐ। इयां गै इस ग्रां द आलै-दुआल किज होर मोह्‌ड़े त्रौं-त्रौं घरें च बस्से दे न जिन्दे अपने-अपने नां न जिंयां क—झंग, गनाड़ा, माला ते पुक्खरनी न। पुक्खरनी मते घर बस्से दे न। उत्थें इक ठाकर दुआरा ऐ। अम्बें दा सुन्दर बाग ऐ। इनें सारें मोह्‌ड़े च फसली जमीना घट्ट न। लोक मैह्‌नत मजूरी करिऐ गुजारा चलांदे न।